Fru formand, mine damer og herrer, på vegne af Det Europæiske Liberale og Demokratiske Partis Gruppe skal jeg give udtryk for min overraskelse over den forhandling, vi er i gang med om de internationale kapitalstrømme og deres mulige beskatning, som, selvom det ikke nævnes i teksten, synes at være et forsøg på, som det er sket i indledningen, at genoptage det afgiftsspørgsmål, som for nogle år siden blev forelagt af hr. Tobin, og som vores gruppe klart og tydeligt modsatte sig i den foregående valgperiode med en række argumenter, som blev fremlagt klart og sammenhængende af vores formand, hr. Cox.